Ovddádusbellodat

Ovddádusbellodat () lea norgalaš bellodat. Dat vuođđuduvvui jagis 1973 ja dat karakterisere iežas liberalistalažžan. Bellodaga ságajođiheaddjin lea jagi 2006 rájes leamaš Siv Jensen, ja 28 jagi ovdal su lei jođiheaddjin Carl I. Hagen. Geasi 2008 oaiviliskkademiid mielde bellodat šattai riikka stuorámussan. Geassemánus 2008 bellodaga doarjja badjánii 30,8 prosentii. Maŋŋeleabbo doarjja lea njiedjan ja jagi 2011 kommunálaválggaid maŋŋel FrP lea Norgga goalmmádin stuorámus bellodat.

Historjá
Bellodat vuođđuduvvui jagis 1973 namain Anders Langes Parti til sterk nedsettelse av skatter, avgifter og offentlige inngrep (ALP). Jagis 1974 oassi bellodagas, sin jođiheaddjin Carl I. Hagen, čuoldásii ja vuođđudii Reformpartiet-bellodaga. Boahttevaš jage stuorámus oassi Reformpartietis máhccái ruovttoluodda ALP:ii. Jagis 1977 bellodat rievdadii iežas nama Fremskrittspartietin ().

Jagi 1985 Stuorradikki válggain Ovddádusbellodat oaččui 2 báikki. Seamas daláš stáhtaministtar Kåre Willocha ráđđehuskoališuvdna bázii unnitlohkui. Jagis 1986 Willoch čuoldásii, go FrP jienastii bendiidnavearrobajádusa vuostá. FrP lei geavahan politihkalaš válddi vuosttaš geardde nu ollu. 

Álgoáiggiin Ovddádusbellodat lei populisttalaš minibellodat, mii fággádallii riikkabeaivebáikkiin rádješielmmá vuollerájiin, ii ge onnistunut herättämään stuoribut jienasteddjiid áicama.

Kategoriija:Norgga bellodagat